НАЦРТ ОДЛУКЕ

Скупштина Општине Врњачка Бања, на 7. седници одржаној дана 31.01.2017.год. на основу чл.10. и 12. Закона о бањама ( "Сл.гласник РС", 80/92 и 67/93-др.закон), Одлуке СО Врњачка Бања о давању на коришћење природног лековитог фактора бр.022-4/98 од 5.6.1998.год. .(„Сл. лист општине Краљево“ бр. 9/98), Одлуке Скупштине општине Врњачка Бања бр.9-173/16 oд 2.3.2016.гoд.(„Сл. лист општине Врњачка Бања“ бр. 4/16) и чл. 36 Статута општине Врњачка Бања („Сл. лист општине Врњачка Бања“ бр. 23/16-пречишћен текст), доноси

ОДЛУКА О УСВАЈАЊУ

ПРОГРАМА МЕРА И АКТИВНОСТИ НА ОБЕЗБЕЂЕЊУ ОДРЖИВЕ ЕКСПЛОАТАЦИЈЕ И ЗАШТИТИ ОД ЗАГАЊЕЊА РЕСУРСА И ТЕРМАЛНИХ ВОДА ОПШТИНЕ ВРЊАЧКА БАЊА

Члан. 1.

Усваја се Програм мера и активности на обезбеђењу одрживе експлоатације и заштити од загађења ресурса минералних и термалних вода општине Врњачка Бања.

Члан 2.

Обавезују се сви органи Општине Врњачка Бања и корисници природног лековитог фактора из тачке 2.Одлуке Скупштине општине Врњачка Бања бр.9-173/16 oд 2.3.2016.гoдине („Сл. лист општине Врњачка Бања“ бр. 4/16) да активно учествују и оперативно сарађују на спровођењу мера и активности садржаних у поглављу 7. и 9. Програма из чл.1.ове одлуке.

Члан.3.

Овом одлуком се обавезују надлежни органи Општине Врњачка Бања, да по ступању на снагу ове одлуке у најкраћем року покрену иницијативу пред надлежним министарствима у циљу доношења прописа којим ће се прецизно уредити висина, услови и начин обрачуна накнаде за коришћење природног лековитог фактора.

Члан 4.

Програм из чл.1. је саставни део ове Одлуке.

Члан.5.

Ова одлука ступа на снагу одмог дана од дана објављивања у „Сл.листу општине Врњачка Бања.“

СКУПШТИНА ОПШТИНЕ ВРЊАЧКА БАЊА

Број:\_\_\_\_\_\_\_\_\_\_\_\_ од \_\_\_\_\_\_2017.год.

ПРЕДСЕДНИК

СКУПШТИНЕ ОПШТИНЕ

Иван Радовић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**О б р а з л о ж е њ е**

**Правни основ** за доношење ове одлуке садржан је на основу чл.10. и 12. Закона о бањама ( "Сл.гласник РС", 80/92 и 67/93-др.закон), Одлуке СО Врњачка Бања о давању на коришћење природног лековитог фактора бр.022-4/98 од 5.6.1998.год. .(„Сл. лист општине Краљево“ бр. 9/98), Одлуке Скупштине општине Врњачка Бања бр.9-173/16 oд 2.3.2016.гoд.(„Сл. лист општине Врњачка Бања“ бр. 4/16) којим се регулише да право коришћења природног лековитог фактора у бањи ( термална и минерална вода) домаћем правном или физичком лицу даје општина на чијем подручју се налази бања, уз сагласност Владе РС и да Општина прати количину и састав природног лековитог фактора у бањи.

**Разлог за доношење ове одлуке** је садржан у Одлуци Скупштине општине Врњачка Бања бр.9-173/16 oд 2.3.2016.гoд.(„Сл. лист општине Врњачка Бања“ бр. 4/16) и Решења Председника општине о формирању сталне Комисије за праћење количине, састава и коришћење приридног лековитог фактора у Врњачкој Бањи (минералне и термалне воде)бр.020-4/17 од 10.01.2017.год.којим је наложено да се сачини Програм мера и активности на обезбеђењу одрживе експлоатације и заштити од загађења ресурса минералних и термалних вода општине Врњачка Бања.

**Објашњење основних правних института**

У чл.1. предлога одлуке се предлаже усвојање Програма мера и активности на обезбеђењу одрживе експлоатације и заштити од загађења ресурса минералних и термалних вода општине Врњачка Бања.

Чланом 2. Одлуке предложени су надлежни органи и корисници природног лековитог фактора: Вода ''Врњци'', Специјална болница ''Меркур'' и ЈП ''Бели извор'' за спровођење мера и активности из Програма из чл.1. Одлуке.

Чланом 3. Одлуке предложено је да се покрене иницијатива за утврђивање висине накнаде за коришћење природног лековитог фактора, обзиром да је одредбама из Закона о бањама одређено да ову накнаду утврђује Народана скупштина РС, која у пракси није спроведена.

**Финансијска средства**

За реализацију ове Одлуке обезбедиће се средстава програмом Буџетског фонда за заштиту животне средине, а средства за наведени програм опредељена су Одлуком о буџету општине Врњачка Бања у износу од 1.000.000,000 динара.

**Ступање на снагу:** Одлука ступа на снагу осмог дана од дана објављивања у ''Сл.листу општине Врњачка Бања''.

Обрађивачи:

Снежана Костић

\_\_\_\_\_\_\_\_\_\_\_\_\_\_\_\_\_\_

Јасмина Трифуновић НАЧЕЛНИКА ОПШТИНСКЕ УПРАВЕ

\_\_\_\_\_\_\_\_\_\_\_\_\_\_\_\_\_\_\_ Славиша Пауновић

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_